Държавен вестник, бр. 98, 2012 г., стр. 27

БРОЙ  98	
Д Ъ Р Ж А В Е Н  В Е С Т Н И К 	
СТР.  27  
1. законност;
2. назначаване на принципа на случайния 
подбор;
3. процесуална и познавателна независимост 
на вещото лице;
4. научна обоснованост на средствата и ме­
тодите, използвани при експертното изследване;
5. добросъвестност, обективност, всестран­
ност и пълнота на експертното изследване;
6. поверителност и спазване на професио­
налната етика.
Чл. 3. Експертната дейност включва:
1. организацията на процесуалната и позна­
вателната дейност на субектите на съдебната 
експертиза;
2. научните изследвания в областта на съ­
дебните експертизи;
3. научно-методическото обезпечаване на 
съдебната експертиза;
4. професионалната подготовка и повиша­
ването на квалификацията на вещите лица.
Чл. 4. За възложените и извършените от 
тях съдебни експертизи вещите лица водят 
експертно деловодство на хартиен и електронен 
носител, които се съхраняват в съответствие със 
сроковете, посочени в Закона за Националния 
архивен фонд.
Чл. 5. Експертното деловодство съдържа:
1. регистър на експертните заключения и 
илюстративните материали;
2. регистър на образците за сравнителни 
изследвания;
3. регистър на използваните при експертизата 
доказателства.
Чл. 6. Достъп до регистрите от експертното 
деловодство имат компетентните органи, на­
значили експертизата.
Чл. 7. Съдебните експертизи по класове и 
видове са определени в приложение № 1.
Чл. 8. По процесуалната си организация 
съдебните експертизи са еднолични, колек­
тивни, еднородни, комплексни, първоначални, 
допълнителни и повторни.
Чл. 9. Експертизите са еднородни, когато за 
решаването на задачите им се използват знания 
от една научна област. Експертизите са ком­
плексни, когато за решаването на задачите им 
се използват знания от различни научни области.
Чл. 10. Експертизите са еднолични или 
колективни, като последните са от две или 
повече вещи лица.
Чл. 11. Допълнителна експертиза се назна­
чава, когато заключението на експерта не е 
достатъчно пълно и ясно, а повторна експер­
тиза – когато то не е обосновано и възниква 
съмнение за неговата правилност.
Чл. 12. (1) Вещото лице има свободен достъп 
и може да прави справки по делото, по което 
е назначено, да получава копия от книжа и 
сведения с предимство в съда, прокуратурата, 
органите на досъдебното производство, адми­
нистративните органи и други служби и нався­
къде, където е необходимо, само въз основа на 
качеството си на вещо лице, което удостоверява 
чрез представяне на карта за вещо лице.
(2) Съдът, прокуратурата, органите на до­
съдебното производство, административните 
органи и други служби в страната са длъжни 
да оказват съдействие на вещите лица.
(3) Всички държавни органи, юридически 
лица и граждани, при които се намират мате­
риали, необходими за експертизата, са длъжни 
да осигурят достъп на вещото лице до тях съ­
образно нивото на достъп до класифицирана 
информация, което то притежава, както и да 
оказват необходимото съдействие за изпълнение 
на задачите на експертизата.
Г л а в а  в т о р а
УСЛОВИЯ, НА КОИТО ТРЯБВА ДА ОТГО­
ВАРЯТ СПЕЦИАЛИСТИТЕ, УТВЪРДЕНИ
ЗА ВЕЩИ ЛИЦА
Чл. 13. За вещо лице може да бъде утвърдено 
дееспособно лице, което отговаря на следните 
изисквания:
1. завършило е професионално образование 
и притежава съответните специални научни 
знания в областта на определен вид съдебна 
експертиза съобразно приложение № 1;
2. има най-малко 5 години стаж по специ­
алността;
3. не е осъждано за престъпление от общ 
характер;
4. не е лишено от право да упражнява про­
фесия или дейност;
5.  не осъществява функции по праворазда­
ване в системата на съдебната власт;
6.  има разрешение за постоянно пребива­
ване в Република България, ако лицето е чужд 
гражданин.
Г л а в а  т р е т а
РЕД И СРОКОВЕ ЗА ПРЕДЛОЖЕНИЯ ЗА 
ВКЛЮЧВАНЕ И ПРОМЕНИ НА СПИСЪ­
ЦИТЕ НА СПЕЦИАЛИСТИТЕ, УТВЪРДЕНИ 
ЗА ВЕЩИ ЛИЦА. РЕД ЗА ОТПИСВАНЕ НА 
ВЕЩИТЕ ЛИЦА
Чл. 14. (1) За всеки съдебен район на окръжен 
и административен съд се съставят списъци на 
специалистите, утвърдени за вещи лица.
(2) Върховният касационен съд, Върховният 
административен съд, Върховната касационна 
прокуратура, Върховната административна 
прокуратура и Националната следствена служба 
при необходимост утвърждават отделни списъци 
за нуждите на своята дейност.
Чл. 15. (1) Предложения за включване на 
специалисти в списъците на вещи лица правят 
министерства, ведомства, учреждения, общини, 
съсловни и други организации и научни институти.
(2) Предложение за включване могат да 
правят лично и кандидатите за вещи лица.